คือ ตอนต้นเดือนนี้ประจำเดือนมาแล้ว แต่มาแค่นิดเดียวแล้ววันที่ 16 ก็มาอีกมันจะผิดปกติอะไรมั้ยคะ พึ่งเคยเป็นครั้งแรกด้วย ตอนนี้กังวลไปหมด หนูพึ่งอายุ 14 ปี ขอความคิดเห็น ช่วยเหลือหน่อยค่ะ
สวัสดีค่ะในผู้หญิงที่เพิ่งจะเริ่มมีประจำเดือนนั้น ส่วนใหญ่แล้วประจำเดือนมักจะยังมาไม่สม่ำเสมอ ยังไม่เป็นรอบๆ ค่ะ ซึ่งพบได้เป็นเรื่องปกติค่ะ ยังไม่จำเป็นต้องกังวลอะไรค่ะประจำเดือน (Menstruation) เมื่อเข้าสู่วัยเจริญพันธุ์ จะเกิดการเปลี่ยนเเปลงของระบบฮอร์โมน เเละร่างกายค่อยๆปรับตัว ต่อมาเริ่มมีการตกไข่ทุกเดือน มีระดับฮอร์โมนที่เริ่มมีการเปลี่ยนเเปลงตามรอบเดือน มีการเปลี่ยนเเปลงเยื่อบุโพรงมดลูก ทำให้มีประจำเดือนออกมาค่ะดังนั้น สำหรับรายที่อายุน้อยๆ หรือการที่เริ่มมีประจำเดือนในช่วงเเรกๆ เช่น ในช่วง 4-5 ปี แรก อาจมีได้บ้างที่รอบประจำเดือนมาไม่สม่ำเสมอ ห่างไปบ้าง หรือมาบ่อยขึ้นบ้าง เนื่องจากระบบฮอร์โมนยังพัฒนาได้ไม่ดี และอาจส่งผลตามมาคือ ไม่มีการตกไข่ในบางรอบเดือน ทำให้รอบเดือนแปรปรวนไปด้วยทั้งนี้เมื่อระบบฮอร์โมนพัฒนามากขึ้น ต่อมาประจำเดือนจะมาสม่ำเสมอทุกเดือนค่ะ โดยที่รอบประจำเดือนสามารถคลาดเคลื่อนได้ประมาณ 21-35 วัน ค่ะ เบื้องต้นแนะนำให้สังเกตอาการไปก่อน หรืออาจจะจดบันทึกประจำเดือน และสามารถไปปรึกษาสูตินรีแพทย์ที่โรงพยาบาลได้ค่ะ